Diari Oficial de la Generalitat Valenciana


Sumari del DOGV 2985, del 06-05-1997 (1997/1223)

Bases de la convocatòria d'una plaça d'administratiu/iva, per promoció interna
------------------------------------------------------------------------------

### Dades del document

Número de DOGV
:   2985

Data del DOGV
:   06-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1223


Data del document
:   21-03-1997

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * administració local
    * concurs administratiu

Ajuntament de Llíria. Bases de la convocatòria d'una plaça d'administraciu/iva, per promoció interna.  
CONVOCATÒRIA  
El Ple de l'Ajuntament, en sessió extraordinària de data 27 de febrer d'enguany, aprovà les bases específiques per les quals ha de regir-se la selecció, pel torn de promoció interna i mitjançant el procediment d'oposició restringida, d'una plaça d'administratiu, pertanyent a l'escala d'administració general, subescala administrativa, grup C de titulació, nivell de complement de destinació 16 i complement específic X, dels aprovats per aquest Ajuntament; l'Alcaldia Presidència, mitjançant Resolució d'aquesta data, ha decidit fer la corresponent convocatòria, que es regirà per les bases aprovades, el contingut de les quals s'indica tot seguit:  
Primera. Objecte de la convocatòria  
Denominació de la plaça  
Grup: C  
Naturalesa: funcionarial  
Escala: administració general  
Subescala: administrativa  
Sistema selectiu: promoció interna mitjançant oposició restringida  
Nombre total de places convocades: una  
Torn de promoció interna  
Segona. Requisits dels aspirants  
Requisits generals: els prevists en la base tercera de les bases generals  
Requisits específics: pertànyer a l'escala d'administració general, subescala auxiliar, de l'Ajuntament de Llíria i tenir una antiguitat mínima de dos anys.  
Titulació exigida: Batxiller Superior, Formació Professional de segon grau o equivalent.  
Tercera. Presentació dels requisits i drets d'examen  
Lloc: Registre General de l'Ajuntament de Llíria o qualsevol de les formes que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals a partir de l'endemà de la publicació de l'anunci de la convocatòria en el Butlletí Oficial de la Província.  
Forma: mitjançant el model d'instància facilitat amb aquesta finalitat.  
Òrgan al qual s'adrecen: Alcaldia Presidència  
Drets d'examen  
Import: 5.000 pessetes  
Pagament: tresoreria municipal  
Quarta. Admissió d'aspirants  
El contingut d'aquesta base es regeix pel que disposa la base cinquena de les bases generals.  
Cinquena. Tribunals qualificadors  
El contingut d'aquesta base es regeix pel que disposa la base setena de les bases generals, amb les modificacions introduïdes per l'Ajuntament.  
Sisena. Inici i desenvolupament de les proves  
El contingut d'aquesta base es regeix pel que disposa la base setena de les bases generals.  
Setena. Sistema selectiu i qualificació dels exercicis  
El sistema selectiu serà l'oposició restringida. Les proves, la qualificació i el programa temari d'aquestes seran els continguts en l'annex III de la Resolució de la Direcció General d'Administració Territorial i Organització de data 20 d'octubre de 1993, publicades en el Diari Oficial de la Generalitat Valenciana número 2.137, de data 4 de novembre de 1993.  
Quant al tercer exercici, es farà segons la modalitat 2, que consisteix a resoldre un exercici de caràcter pràctic, per tal de valorar la capacitat dels aspirants quant a l'anàlisi lògica i a la seua preparació per a l'execució de les tasques susceptibles de mecanització que requerisquen la utilització de tècniques informàtiques.  
En aquesta modalitat no podran utilitzar plantilles, impresos ni manuals.  
El temps per a la redacció d'aquest exercici serà fixat pel tribunal i serà informat als aspirants amb prou antelació.  
Vuitena. Publicitat de qualificacions, llista i proposta d'aprovats pel tribunal; presentació de documents, nomenament i presa de possessió  
El contingut d'aquesta base es regirà pel que disposen les bases deu, onze, dotze, tretze, catorze i quinze de les bases generals.  
Novena  
En tot allò que no disposen aquestes bases específiques, regirà el que disposen les bases generals aprovades per aquest Ajuntament en sessió de data 17 de juny de 1993, i publicades en el Butlletí Oficial de la Província número 154, de data 24 de desembre de 1992, i en el Diari Oficial de la Generalitat Valenciana número 1.926, de data 17 de desembre de 1992.  
Deu  
1. Contra aquestes bases específiques, que posen fi a la via administrativa, es podrà interposar en el termini de dos mesos des de la publicació de l'anunci d'aquesta convocatòria, recurs contenciós administratiu davant el Tribunal Superior de Justícia de la Comunitat Valenciana, de conformitat amb el que disposa l'article 58 LJ. La interposició d'aquest recurs exigeix la comunicació prèvia a aquest Ajuntament, d'acord amb el que disposa l'article 110.3 de la Llei 30/1992, de 26 de novembre.  
2. Aquestes bases específiques es troben a disposició de les persones interessades a les dependències municipals en horari d'oficina, de 10.30 a 14.30 hores.  
Cosa que es fa pública perquè tinga els efectes que pertoquen.  
Llíria, 21 de març de 1997.- El secretari general: José A. Noceda Menéndez.